എനിക്ക് സ്കൂളില് പോകണം പെണ്കുട്ടികള്ക്ക് വിദ്യാഭ്യാസം നിരസിക്കുന്ന താലിബാന് ഭരണത്തിനെതിരെ ശബ്ദിച്ച് അഫ്ഗാനിലെ പെണ്കുട്ടി വൈറലാവുന്ന വീഡിയോ താലിബാന് അഫ്ഗാനിസ്ഥാന് പിടിച്ചെടുത്തതോടെ രാജ്യത്ത് നിന്ന് നിരവധി അനിഷ്ട സംഭവങ്ങളാണ് പുറലോകം അറിയുന്നത്. പ്രധാനമായും ലോകരാജ്യങ്ങളും ലോകജനതയും ചര്ച്ച ചെയ്യുന്നത് അവിടുത്തെ സ്ത്രീകളുടെ ദുരവസ്ഥകളെ കുറിച്ചാണ്. താലിബാന് ഭരണത്തിന് കീഴില് അവര് കൂട്ടിലടക്കപെട്ട കിളികളായി മാറുന്നു. തെരുവിലിറങ്ങാനോ, അന്യ പുരുഷനോട് സംസാരിക്കുവാനോ, ഒറ്റയ്ക്ക് വെളിയില് ഇറങ്ങുവാനോ, ഇഷ്ടപ്പെട്ട വസ്ത്രം ധരിക്കുവാനോ, ജോലി ചെയ്യുവാനോ, സ്കൂളില് പോകുവാനോ സ്ത്രീകള്ക്ക് ഇന്ന് സാധിക്കുന്നില്ല. താലിബാനെതിരെ ശക്തമായി മിണ്ടാന് പലര്ക്കും എല്ലാര്ക്കും ഭയമാണ്. പെണ്കുട്ടികളുടെ സ്കൂള് വിദ്യാഭ്യാസം നിരോധിക്കുമെന്ന് താലിബാന് പ്രഖ്യാപിച്ചതോടെ താലിബാനെതിരെ ശക്തമായി പ്രതികരിക്കുകയാണ് അഫഗാനിസ്ഥാനിലെ ഒരു പെണ്കുട്ടി. ഈ വിഡിയോയാണ് സോഷ്യല് മീഡിയയില് ഇപ്പോള് വൈറലാവുന്നത്. വിവിധ രാജ്യങ്ങളില് നിന്നുള്ളവര് പെണ്കുട്ടിയുടെ വീഡിയോ ഷെയര് ചെയ്യുകയാണ്. പെണ്കുട്ടികള്ക്ക് സ്കൂളില് പോകാനുള്ള അവകാശങ്ങളെ കുറിച്ച് ശക്തമായി പ്രസംഗിക്കുകയാണ് വീഡിയോയില് പെണ്കുട്ടി. പെണ്കുട്ടിയുടെ സംസാരവും ധൈര്യവുമാണ് എല്ലാരേയും ആകര്ഷിക്കുന്നത്. താലിബാന് സര്ക്കാര് നല്കിയ പ്രസ്താവനയില്, എല്ലാ പുരുഷ അധ്യാപകരും വിദ്യാര്ത്ഥികളും അവരുടെ വിദ്യാഭ്യാസ സ്ഥാപനങ്ങളില് പങ്കെടുക്കണം എന്ന് പ്രസ്താവിച്ചു. വിദ്യാഭ്യാസ മന്ത്രാലയത്തിന്റെ പ്രഖ്യാപനത്തില് വനിതാ അദ്ധ്യാപകരുടേയോ പെണ്കുട്ടികളുടെയോ കാര്യത്തെപ്പറ്റി യാതൊന്നും സംസാരിച്ചിട്ടില്ല. ഇതാണ് സ്ത്രീകളുടെ ഭാഗത്തു നിന്നും എതിര്പ്പ് ഉയരാന് കാരണം. പെന്കുട്ടിയുടെ വീഡിയോ ലോകമാകെ ഇപ്പോള് വൈറലാണ്. Tags